Prima ediție a Concursului de șah rapid ,,Cupa Călimani" se va desfășura pe 6 aprilie 2024, la Căminul Cultural Neagra Șarului, în organizarea evenimentului implicându-se Primăria Comunei Șaru Dornei și Căminul Cultural, în colaborare cu Clubul Sportiv Șah Suceava, Clubul Hong – Ha Rădăuţi și ACS Gambit Huși.
Sistemul de joc este Open Elvețian în 6 runde, timp de joc - 10 min + 5 sec.
Festivalul de șah este structurat în trei competiții: Open A - jucători peste 15 ani și ELO 1001 - 2200, Open B - jucători clasele 5 – 8, Open C - jucători clasele 0 – 4.
Concursurile nu sunt omologate FR ȘAH și FIDE.
Înscrierile se fac pe bază de invitații, astfel: telefon și Whatsapp 0753 592 097 - Ailincăi Doru sau la contact@sahsv.ro.
Taxa de concurs este de 40 lei, valabilă la Open A, la Open B. La Open C nu există taxă de participare.
Sponsorii evenimentului sunt: Agremin SRL Roșcani, Construct Instal Power Suceava, Pensiunea Meteora Suceava, Fundația "Bursa pentru Viață".